कांग्रेस ने गुजरात, पुड्‌डुचेरी और मुंबई के अध्यक्ष बदले; ठाकोर की जगह गोहिल, जगपात की जगह वर्षा गायकवाड़ को कमान
Breaking News Headlines Update; Dainik Bhaskar Breaking News Headlines Today, India and World Latest Pictures Videos, Pictures, and More From Dainik Bhaskar. दिल्ली: एयरपोर्ट पर महिला यात्री की शिकायत पर युवक गिरफ्तार, बम की बात करने का आरोप - बैन होने के 20 दिन के अंदर बैंकों में वापस आए 2 हजार के 50% नोट
कांग्रेस ने गुजरात, पुड्‌डुचेरी और मुंबई के अध्यक्ष बदल दिए हैं। गुजरात में जगदीश ठाकोर की जगह सांसद एसएस गोहिल को जिम्मेदारी मिली है। 
पुड्‌डुचेरी में एवी सुब्रामिनयन की जगह सांसद वी. वैथिलिंगम् को और मुंबई में भाई जगताप की जगह विधायक वर्षा गायकवाड को अध्यक्ष बनाया है। यह लिस्ट पार्टी महासचिव केसी वेणुगोपाल ने जारी की है।
आज की अन्य प्रमुख खबरें...
अफगानिस्तान में आतंकी अल मुहाजिर मारा गया, कई देशों में आतंकी घटनाओं को अंजाम दिया
कई देशों में हुए आतंकी हमलों में शामिल रहा आतंकी अल मुहाजिर शुक्रवार को अफगानिस्तान के कुनार प्रांत में मारा गया। उसे सनाउल्लाह के नाम से भी जाना जाता था।
मीडिया रिपोर्ट्स के मुताबिक, गफ्फारी पाकिस्तान, ईरान, उज्बेकिस्तान, ताजिकिस्तान और अफगानिस्तान सहित कई देशों में हुए आतंकी हमलों में शामिल होने के बाद से वांछित था।
अमरनाथ यात्रा की तैयारियों को लेकर दिल्ली में हाई लेवल बैठक हुई, अमित शाह और मनोज सिन्हा मौजूद रहे
केंद्रीय गृह मंत्री अमित शाह ने शुक्रवार को अमरनाथ यात्रा 2023 की तैयारी को लेकर उच्च स्तरीय बैठक की अध्यक्षता की। बैठक में जम्मू-कश्मीर के उपराज्यपाल मनोज सिन्हा भी मौजूद रहे
झारखंड के धनबाद में अवैध कोयला खदान धंसी, 3 की मौत; कई लोगों के दबे होने की आशंका
झारखंड के धनबाद जिले में शुक्रवार को एक अवैध कोयला खदान के ढहने से 3 की मौत हाे गई। हादसे में कई लोगों के दबे होने की आशंका है।
धनबाद के SP संजीव कुमार ने बताया कि झरिया स्थित भौरां में भारत कोकिंग कोल लिमिटेड (BCCL) के अवैध खदान ढहने की सूचना मिली है। एक शव बरामद कर लिया गया है।
रेस्क्यू ऑपरेशन चलाया जा रहा है। अभी कितने लोग अंदर दबे हैं, इसकी जानकारी नहीं मिल पाई है। हम BCCL की रिपोर्ट का इंतजार कर रहे हैं। उसके बाद आगे की कार्रवाई की जाएगी। पढ़ें पूरी खबर...
चेन्नई के पास जन शताब्दी एक्सप्रेस पटरी से उतरी
जन शताब्दी एक्सप्रेस शुक्रवार को चेन्नई सेंट्रल रेलवे स्टेशन के पास पटरी से उतर गई। अधिकारियों ने बताया कि ट्रेन के दो पहिए पटरी से उतरे थे। रेलवे कर्मचारियों ने दो घंटे की मशक्कत के बाद इसे ठीक किया।
शरद पवार को जान से मारने की धमकी, बेटी सुप्रिया सुले ने पुलिस में की शिकायत
NCP अध्यक्ष शरद पवार को जान से मारने की धमकी मिली है। इस बात की जानकारी बेटी सुप्रिया सुले ने दी। उन्होंने कहा, मुझे व्हाट्सऐप पर पवार साहब के लिए एक धमकी भरा मैसेज मिला।
उन्हें एक वेबसाइट के माध्यम से धमकी दी गई है। सुप्रिया ने पुलिस में इसकी शिकायत दर्ज करवाई है।
अमित शाह कल से दो दिन के गुजरात, महाराष्ट्र, तमिलनाडु और आंध्र प्रदेश के दौरे पर रहेंगे
केंद्रीय गृह मंत्री अमित शाह कल से दो दिन के गुजरात, महाराष्ट्र, तमिलनाडु और आंध्र प्रदेश के दौरे पर रहेंगे। इस दौरान वे विभिन्न राजनीतिक कार्यक्रमों और जनसभाओं में शामिल होंगे। शाह शुक्रवार देर रात गुजरात के लिए रवाना होंगे और 11 जून की रात दिल्ली वापस लौटेंगे।
कोच्चि एयरपोर्ट पर 1.21 करोड़ की गोल्ड ज्वेलरी जब्त
कोच्चि एयरपोर्ट पर एयर इंटेलिजेंस यूनिट ने शुक्रवार को मलेशिया से आए 4 पैसेंजर्स से 2207.24 ग्राम विदेशी सोने के आभूषण जब्त किए। इनकी कीमत करीब 1 करोड़ 21 लाख 83 हजार 965 रुपए आकी गई है। मामले में आगे की कार्रवाई चल रही है।
पहलवानों द्वारा अभद्र भाषा इस्तेमाल की शिकायत पर पुलिस ने ATR दायर की, 7 जुलाई को सुनवाई
बृजभूषण शरण सिंह के खिलाफ पहलवानों के विरोध के मामले में दिल्ली पुलिस ने बम बम महाराज नौहटिया की शिकायत पर ATR दायर की। शिकायत में पहलवानों पर 'अभद्र भाषा' का आरोप लगाया गया। दिल्ली पुलिस ने प्रस्तुत किया कि शिकायतकर्ता द्वारा प्रदान किए गए वीडियो में, पहलवान नारे लगाते नहीं दिख रहे हैं और अभद्र भाषा का कोई अपराध नहीं किया गया है। अदालत ने मामले में सुनवाई के लिए 7 जुलाई की तारीख तय की है।
दिल्ली के जनकपुरी इलाके में देर रात आग लगी, 20 नवजात बच्चों को दूसरे अस्पताल में शिफ्ट किया गया
दिल्ली के जनकपुरी इलाके में शुक्रवार को एक अस्पताल में देर रात आग लग गई। इसके बाद यहां से 20 नवजात बच्चों को दूसरे अस्पताल में शिफ्ट किया गया। दमकल विभाग के मुताबिक, उन्हें आग लगने की सूचना देर रात 1:35 बजे मिली, जिसके बाद दमकल की 9 गाड़ियों को मौके पर भेजा गया। 2.25 बजे आग पर काबू पा लिया गया। आग से कुछ फर्नीचर जल गए। उन्होंने कहा कि किसी के हताहत होने की सूचना नहीं है।
दिल्ली में भाजपा स्टेट ऑफिस का शिलान्यास, राष्ट्रीय अध्यक्ष जेपी नड्डा ने भूमि पूजन किया
भाजपा के राष्ट्रीय अध्यक्ष जेपी नड्डा ने दिल्ली में भाजपा स्टेट ऑफिस का शिलान्यास किया। इस दौरान उन्होंने भूमि पूजन किया। BJP के नए कार्यालय का निर्माण दिल्ली के पंडित दीनदयाल मार्ग पर हो रहा है। यह स्टेट ऑफिस 900 वर्ग गज जमीन पर बन रहा है।
मुंबई में रिहायशी इमारत में लगी आग, 50 लोगों को बचाया गया
साउथ मुंबई के कालबादेवी इलाके में एक सात मंजिला रिहायशी इमारत में शुक्रवार तड़के भीषण आग लग गई, लेकिन किसी के हताहत होने की खबर नहीं है। अधिकारियों ने यह जानकारी दी। उन्होंने बताया कि प्रसिद्ध मुंबादेवी मंदिर के पास धानजी स्ट्रीट पर स्थित इमारत में देर रात करीब डेढ़ बजे आग लगी और अंदर फंसे 50 लोगों को बचा लिया गया।
दिल्ली: एयरपोर्ट पर महिला यात्री की शिकायत पर युवक गिरफ्तार, बम की बात करने का आरोप
दिल्ली एयरपोर्ट पर एक युवक को बम की अफवाह फैलाने पर अरेस्ट कर लिया गया है। एयरपोर्ट पर एक महिला पैसेंजर ने इसकी शिकायत की जिसके बाद युवक को पकड़ा गया। इसके चलते दिल्ली से मुंबई जाने वाली फ्लाइट दो घंटे लेट हो गई।
बैन होने के 20 दिन के अंदर बैंकों में वापस आए 2 हजार के 50% नोट
बैन होने के 20 दिन के अंदर 2 हजार के करीब 50% नोट बैंकों में जमा हो चुके हैं। RBI ने बताया कि इस साल 31 मार्च तक 2000 के 3.62 लाख करोड़ मूल्य के नोट चलन में थे। 19 मई को इन्हें सर्कुलेशन से बाहर करने की घोषणा हुई, तब से 1.8 लाख करोड़ मूल्य के नोट वापस आ चुके हैं।
लद्दाख में महसूस हुए 3.2 तीव्रता के भूकंप के झटके
केंद्र शासित प्रदेश लद्दाख में गुरुवार रात 10 बजकर 22 मिनट पर भूकंप के झटके महसूस हुए। नेशनल सेंटर फॉर सीस्मोलॉजी के मुताबिक, भूकंप की तीव्रता 3.2 रही। भूकंप की गहराई 10 किमी रही।
मणिपुर हिंसा: विस्थापितों के लिए 101.75 करोड़ के पैकेज को मंजूरी
केंद्रीय गृह मंत्री अमित शाह के निर्देश के बाद हिंसा प्रभावित मणिपुर में विस्थापित लोगों के लिए 101.75 करोड़ रुपए के राहत पैकेज को मंजूरी दी गई है। राज्य सरकार के सुरक्षा सलाहकार कुलदीप सिंह ने गुरुवार को कहा कि हाल की मणिपुर यात्रा के दौरान केंद्रीय गृह मंत्री अमित शाह ने राज्य सरकार को राहत पैकेज के लिए गृह मंत्रालय को अनुरोध भेजने का निर्देश दिया था।
गौरतलब है कि मैतेई समुदाय की एसटी दर्जे की मांग के विरोध में 3 मई को मणिपुर में हिंसा भड़क उठी थी। इसमें अब तक लगभग 100 लोग मारे गए हैं।
प्रधानमंत्री 23 जून को भारतीय-अमेरिकियों को संबोधित करेंगे
PM नरेंद्र मोदी 21 से 24 जून की अमेरिकी यात्रा के दौरान 23 जून को वॉशिंगटन में भारतीय-अमेरिकियों को संबोधित करेंगे। भारतीय-अमेरिकी समुदाय के नेता डॉ. भारत बरई ने कहा, PM मोदी प्रतिष्ठित रोनाल्ड रीगन बिल्डिंग एंड इंटरनेशनल ट्रेड सेंटर में 23 जून की शाम को भारतीय प्रवासियों को संबोधित करेंगे। PM की यात्रा के दौरान होने वाले कार्यक्रम के लिए 25 प्रतिष्ठित लोगों की एक राष्ट्रीय आयोजन समिति का गठन किया गया है।
7 महीने बाद खुला 13 हजार फीट ऊंचा रोहतांग पास
समुद्र तल से 13050 फीट ऊपर बना रोहतांग पास खुल गया है। सीमा सड़क संगठन (BRO) ने बुधवार रात इस पास पर बर्फ हटाने का काम खत्म किया। अब पर्यटक यहां से मनाली और लाहौल जा सकेंगे। सड़क के दोनों ओर उन्हें 10 से 15 फीट ऊंची बर्फ की दीवारें नजर आएंगी। पिछले साल सितंबर में बर्फबारी शुरू होने के बाद से रोहतांग पास बंद था।